Nafa­rro­a­ko Par­la­men­tu­ko Ele­du­nen Ba­­­­tza­rrak, 2020ko uztailaren 27an egin­da­ko bil­ku­ran, ondo­ko adi­e­raz­pe­na one­­­­tsi zuen:

“Nafarroako Parlamentuak, Pertsonen salerosketaren aurkako Mundu Egunean:

1. Berretsi egiten du pertsonen salerosketa-mota ororen aurkako konpromisoa, munduko herrialde guztiak ukitzen dituena (horra haur soldaduak, lan behartuak egin behar dituzten pertsonak, eskaletasuna, delitu-jarduerak, organoen erauzketa edo sexu-esklabotza).

2. Uste du beharrezkoa dela Nafarroako Gobernuak prostituzio-egoeran dauden emakumeei eskuratzea etxebizitza, laguntza juridiko eta psikologikoa, arreta soziala nahiz errenta bermatua bezalako baliabide ekonomikoak, halakorik behar baldin badute, bai eta harrera-, informazio- eta arreta-protokoloak ere, ez soilik salerosketaren biktima direnean, ezpada indarkeria matxistaren biktima gisa, 14/2015 Foru Legeak aitortzen duen bezala.

3. Pertsonen salerosketaren prebentzioan lan egiteko konpromisoa adierazten du, bai eta ikastetxeetan, hezkuntza afektibo-sexualaren eta hezkidetzaren bidez, berdintasunean heztearen aldeko apustuari eustekoa ere.

4. Nafarroan gertatzen den gizakien salerosketa nahiz sexu- eta lan-esplotazio kasu oro salatzeko konpromisoa hartzen du.” (10-20/DEC-00066).

Iruñean, 2020ko uztailaren 27an

Lehendakaria: Unai Hualde Iglesias